इसके बाद कुछ दिनों तक वाद-विसंवाद, वाद-प्रतिवादसे पत्रों के कालमके कालम रँगे गये और नवेन्दुके चन्देकी तथा कांग्रेसमें योग देनेकी चर्चा दशों दिशाओं में व्याप्त हो गई ।
इस समय नवेन्दु बाबूने मानो अपना चोला बदल लिया थौर वे सालियोंके बीच अत्यन्त देशहितैषीके रूप में दर्शन देने लगे। लावण्यने मन ही मन हँसकर कहा - किन्तु अभी तुम्हारी अग्नि-परीक्षा - तो बाकी ही है !
एक दिन सबेरे नवेन्दु स्नान करने के पहले तेल मल रहे थे । छातीके बाद पीठके दुर्गम स्थानों तक तेल पहुँचाने की कोशिश में लगे थे कि इतने में नौकरने आकर उनके हाथ में एक विजिटिंग कार्ड लाकर दिया जिसमें स्वयं मजिस्ट्रेट साहबका नाम था । लावण्य आड़ में खड़ी हुई सहास्य नेत्रोंसे यह कुतूहलपूर्ण घटना देख रही थी ।
तैललिप्त अवस्था में मजिस्ट्रेट के साथ कैसे मुलाकात की जाय ? नवेन्दुबाबू इस तरह छटपटाने लगे जिस तरह तले जाने के पहले मसालेसे भरी मछली छटपटाती है। जल्दी जल्दी बातकी बात में स्नान करके और किसी तरह कपड़े पहनकर वे दौड़ते हुए बाहरके बैठकखाने में पहुँचे । बैराने कहा- साहब बहुत समय तक बैठे बैठे चले गये। इस आद्यन्त मिथ्याचरण के पापमें कितना अंश बैराका था और कितना लावण्यका, यह नैतिक गणित-शास्त्र की एक सूक्ष्म समस्या है ।
छिपकलीकी कटी हुई पूँछ जिस तरह श्रन्ध्रभावसे छटपटाती रहती है, उसी तरह नवेन्दुका क्षुब्ध हृदय भीतर ही भीतर छटपटाने लगा । सारे दिन खाते पीते सोते बैठते उन्हें बेचैनीने चैन नहीं लेने दिया ।
लावण्य भीतरी हँसीके सारे धाभासको मुँहपरसे बिलकुल दूर करके बड़ी उद्विग्नता से ठहर ठहर कर पूछने लगी - भला आज तुम्हें क्या हो गया है ! तबीयत तो खराब नहीं है ?
इसके बाद कुछ दिनों तक वाद-विसंवाद, वाद-प्रतिवादसे पत्रों के कालमके कालम रँगे गये और नवेन्दुके चन्देकी तथा कांग्रेसमें योग देनेकी चर्चा दशों दिशाओं में व्याप्त हो गई । इस समय नवेन्दु बाबूने मानो अपना चोला बदल लिया थौर वे सालियोंके बीच अत्यन्त देशहितैषीके रूप में दर्शन देने लगे। लावण्यने मन ही मन हँसकर कहा - किन्तु अभी तुम्हारी अग्नि-परीक्षा - तो बाकी ही है ! एक दिन सबेरे नवेन्दु स्नान करने के पहले तेल मल रहे थे । छातीके बाद पीठके दुर्गम स्थानों तक तेल पहुँचाने की कोशिश में लगे थे कि इतने में नौकरने आकर उनके हाथ में एक विजिटिंग कार्ड लाकर दिया जिसमें स्वयं मजिस्ट्रेट साहबका नाम था । लावण्य आड़ में खड़ी हुई सहास्य नेत्रोंसे यह कुतूहलपूर्ण घटना देख रही थी । तैललिप्त अवस्था में मजिस्ट्रेट के साथ कैसे मुलाकात की जाय ? नवेन्दुबाबू इस तरह छटपटाने लगे जिस तरह तले जाने के पहले मसालेसे भरी मछली छटपटाती है। जल्दी जल्दी बातकी बात में स्नान करके और किसी तरह कपड़े पहनकर वे दौड़ते हुए बाहरके बैठकखाने में पहुँचे । बैराने कहा- साहब बहुत समय तक बैठे बैठे चले गये। इस आद्यन्त मिथ्याचरण के पापमें कितना अंश बैराका था और कितना लावण्यका, यह नैतिक गणित-शास्त्र की एक सूक्ष्म समस्या है । छिपकलीकी कटी हुई पूँछ जिस तरह श्रन्ध्रभावसे छटपटाती रहती है, उसी तरह नवेन्दुका क्षुब्ध हृदय भीतर ही भीतर छटपटाने लगा । सारे दिन खाते पीते सोते बैठते उन्हें बेचैनीने चैन नहीं लेने दिया । लावण्य भीतरी हँसीके सारे धाभासको मुँहपरसे बिलकुल दूर करके बड़ी उद्विग्नता से ठहर ठहर कर पूछने लगी - भला आज तुम्हें क्या हो गया है ! तबीयत तो खराब नहीं है ?